antonr (2022-08-10 22:06:44+00:00): Hej Flemming,

Jeg sætter pris dit engagement! Selvom vi måske har bevæget os et godt stykke væk fra det konkrete changeset, op i den konceptuelle helikopter, og ned igen små 100km væk :-)


Ad) "...bevæger mig langs Julsøvej..."
Først, hvilken Julsøvej bevæger du dig langs? Der er jo potentielt mange Julsøvej... Er det Julsøvej NV-SØ eller er den østligste Julsøvej SV-NØ, eller er det vestligste Julsøvej SV-NØ? Det ville godt nok være nemmere at kommunikere om hvis der kun var én vej der hed Julsøvej ;-)

Ad) "Sidevejene som IKKE er Julsøvej, vil have skilte..."
Ikke enig (nødvendigvis), da dette er formelt ækvivalent til det ca. det modsatte af hvad jeg generelt påstår:

"sidevej (sv) er ikke Julsøvej (Jsv) => sv har skilt", er så vidt jeg kan se logisk ækvivalent med
"sv har ikke skilt => sv er Jsv",

hvilket er i modstrid med at der i det hele taget findes navnløse veje...


Ad) "...tilhører derfor deres egen relation..."
Som skrevet ovenfor er jeg meget nysgerrig på en definition af hvad denne relation er for en størrelse.


Ad) "...automatisk udregning..."
Jeg er med på at det er en myndighed der opfinder og tildeler vejnavne (og at det ikke er en fuldautomatisk process). Mit gæt (og det er virkelig bare et gæt) om automatisk udregning gjaldt kun processen for at producere lige præcis det kortlag du henviser til ovenfor ("Vejnavne basiskort (DAR)"). Jeg gætter kun fordi jeg ikke har kunnet finde nogen forklaring på hvilke input-data+processer der har produceret laget. Jeg bruger ikke selv datakilder til OSM-redigering (og andre dataopgaver) som jeg ikke forstår hvordan er produceret. Måske repræsenterer laget den relation du taler om? Men det kan vi ikke vide før vi finder en definition af laget, og sammenligner med din definition.


Ad) "...udflugt til Arielvej."

Super med et eksempel fra den virkelige verden! Det er godt til at udfordre koncepterne.


Ad) "Arielvej ... sydlige ende..."
Igen, først må vi lige have afklaret hvilken Arielvej vi taler om, der er jo upraktisk nok ret mange med samme navn... En søgning i OSM søgefelt gav mig disse veje navngivet Arielvej (og én i Hjørring, men sært nok ikke alle dem jeg mener at kunne se på kortet...)

https://www.openstreetmap.org/way/115085476
https://www.openstreetmap.org/way/394883803
https://www.openstreetmap.org/way/36855014
https://www.openstreetmap.org/way/394883870
https://www.openstreetmap.org/way/394883771

Er det en af disse, der har et skilt i den sydlige ende? ;-)


Ad) intet skilt, men postkasse
Sjov observation! Jeg har selv spekuleret over om postkasser (som jo er dejligt observable i virkeligheden), kan hjælpe os med at afgøre hvordan vejstykker skal tagges (navn/navnløs, residential/service/driveway, ...). Jeg har ikke set Arielvej i virkeligheden, så har svært ved at komme med godt input, men det lyder helt skørt at postkassen for Bavnehøjvej 4 (Egely) står 500m væk ad Arielvej(!), men kun ~50m fra Bavnehøjvej 5. Kunne tyde på at strækket fra nr 4 til postkassen ikke er Arielvej men en form for indkørsel (uden navn!). Det ville give mening i forhold til postkasse + manglende Arielvej-skilt overfor nr 5.

Det er i det hele taget et område med ikke-intuitive (for mig) vejnavne... Arielvej møder fx tilsyneladende aldrig Bragevej... Jeg gad godt se skiltningen i disse punkter:
https://www.openstreetmap.org/?mlat=56.22174&mlon=10.73782#map=18/56.22174/10.73782
https://www.openstreetmap.org/?mlat=56.22287&mlon=10.73834#map=18/56.22287/10.73834
https://www.openstreetmap.org/?mlat=56.22375&mlon=10.73838#map=18/56.22375/10.73838

Ad) intet navneskilt, intet henvisningsskilt
I sådanne tilfælde, hvor virkeligheden måske ikke hjælper/generer os, har jeg ingen stærk holdning... Udover at kortet jo som sædvanlig skal afspejle virkeligheden. Fx hvis navigations-stemmen siger "drej til højre ad vej uden navn" og jeg ikke kan se noget skilt, så er det meningsfuldt, hvorimod "drej til højre ad Arielvej" er unyttigt og potentielt forvirrende.

Både "intet navneskilt" + "eksisterende henvisningskilte" var opfyldt på de veje jeg fjernede navnet fra. Henvisningsskiltet beskytter også mod fejl i den (sjældne, grænsende til hypotetiske?) situation hvor navneskiltet er væltet/stjålet...

Et skud fra hoften er at man kan begynde at se på nedenstående og så lave en konkret vurdering:
- Hvad siger dem du møder på vejen når du spørger hvad den hedder?
- Slutter den uskiltede vej til samme navngivne vej i begge ender?
- Har den uskiltede vej samme udstyr som en forbundet navngiven vej. Altså samme belægning, fortov, cykelsti, lys.... så man faktisk ikke kan se forskel, eller er den ene af meget lavere udstyrsniveau.
- Er der højre vigepligt hvor vejen møder en navngiven vej? Så må vejene være en form for ligestillede, måske endda én vej.


Ad) "så bliver vi nødt til at forholde os til de vejnavne, som myndighederne har givet vores veje og have dem med på kortet, ligegyldigt om de er skiltet af eller ej ude i virkeligheden." 
Det er jeg nok egentlig helt uenig i. Især hvis data der kopieres, er i modstrid med virkeligheden. Også hvis de data der kopieres ind kommer fra en kilde, som ingen rigtig har dokumenteret/diskuteret definition af.


Ad) "Jeg mener at kortets værdi er afhængig af de data det kan tilbyde. ... Mangler der data, så er kortet ikke attraktivt at benytte."
Helt enig, men hvorvidt data mangler skal primært afgøres af virkeligheden, ikke af en anden database.


Ad) "men hvis navne helt er udeladt, så forsvinder "publikum" og søger andre steder hen."
Jeg tror ikke jeg har argumenteret for at navne (fx navnet Julsøvej) skal udelades (hvis det faktisk findes). Tværtimod, mener jeg at navngivne objekter skal have lov til at blive fremhævet uden forurening fra andre objekter der "stjæler" navnet (som jeg synes min søgning på Arielvej er et fint/trist eksempel på).

mvh